钦定古今图书集成/理学汇编/文学典/第006卷 > 容斋三笔 > 《韩苏文章譬喻》
## 钦定古今图书集成/理学汇编/文学典/第006卷 > 容斋三笔 > 《韩苏文章譬喻》

韩、苏两公为文章，用譬喻处，重复联贯，至有七八转
者。韩公《送石洪序》云：“论人高下，事后当成败，若河决
下流东注，若驷马驾轻车就熟路，而王良、造父为之
先后也，若烛照数计而龟卜也。”《盛山诗序》云：“儒者之
于患难，其拒而不受于怀也，若筑河堤以障屋霤；其
容而消之也，若水之于海，冰之于夏日；其翫而忘之”
以文辞也，若奏金石以破蟋蟀之鸣，虫飞之声。苏公
《百步洪》诗云：“长虹斗落生跳波，轻舟南下如投梭。水
师绝叫凫雁起，乱石一线争蹉磨。”有如“兔走鹰隼落，
骏马下注千丈坡。”“断弦离柱箭脱手，飞电过隙珠翻
荷”之类是也。